Google ‘IMADA’ Licence: নতুন অ্যান্ড্রয়েড ফোন কিনলে থাকবে স্বল্প সংখ্যক গুগল অ্যাপস

নয়াদিল্লি: ভারতে ব্যবহৃত অ্যান্ড্রয়েড ডিভাইসে (Android Device) এবার থেকে কম সংখ্যক গুগল অ্যাপ (Google Apps) দেখা যাবে। শীঘ্রই নতুন আপডেট (Update) আসতে চলেছে ভারতীয় ইউজারদের (Indian Users) জন্য। গুগলের বিরুদ্ধে কম্পিটিশন কমিশন অব ইন্ডিয়া (Competition Commission of India – CCI)-র অবিশ্বাস মামলার (Antitrust Case) জেরে মার্কিন টেক জায়ান্ট (US Tech Giant) বাধ্য হয়ে ভারতে অরিজিনাল ইক্যুইপমেন্ট ম্যানুফ্যাকচারারদের (Original Equipment Manufacturer – OEMs) জন্য সফটওয়্যার লাইসেন্সিং এগ্রিমেন্টসে (Software Licensing Agreements) বড় বদল আনছে। এখানে উল্লেখ্য, অরিজিনাল ইক্যুইপমেন্ট ম্যানুফ্যাকচারারের অর্থ হল, সংশ্লিষ্ট স্মার্টফোন নির্মাণকারী সংস্থা, যারা গুগলের তৈরি অ্যান্ড্রয়েড অপারেটিং সিস্টেম (Android Operating System/Android OS) কেনে, তাদের তৈরি ফোনে ব্যবহার ও বিক্রির উদ্দেশ্যে।

আরও পড়ুন: IND vs AUS: ফিরলেন ম্যাক্সওয়েল-মার্শ, একদিনের সিরিজে শক্তিশালী দল অস্ট্রেলিয়ার

প্রকাশিত রিপোর্টে বলা হয়েছে, ভারতে ব্যবসা করা বা ভারতীয় ইউজারদের জন্য এদেশে মোবাইল তৈরি করা সংশ্লিষ্ট স্মার্টফোন উৎপানদকারী সংস্থাগুলি অ্যান্ড্রয়েড ডিভাইস তৈরির জন্য ভারতের বাজারে বিক্রির জন্য গ্লোবাল মাডা (Global MADA) অর্থাৎ সারা বিশ্বের জন্য প্রযোজ্য মোবাইল অ্যাপ্লিকেশন ডিস্ট্রিবিউশন এগ্রিমেন্ট (Mobile Application Distribution Agreement) ব্যবহার করতে পারে। আর নাহলে ভারতের জন্য নির্দিষ্ট চুক্তি (India-specific agreement) মোতাবেক অ্যান্ড্রয়েড ওএস ইউজ করতে পারবে সংশ্লিষ্ট মোবাইল ডিভাইসে। এর ফলে স্যামসাং ও মোটোরোলা (Samsung and Motorola)-র মতো স্মার্টফোন নির্মাতা সংস্থারা তাদের তৈরি করা ফোনে অ্যান্ড্রয়েড অপারেটিং সিস্টেম ব্যবহার করলেও, বাধ্যতামূলক ১১টি গুগল অ্যাপ (Mandatory 11 Google Apps) নাও দিতে পারে ইউজারজের জন্য।

ভারতের জন্য নির্দিষ্ট করে দেওয়া আইমাডা চুক্তি (IMADA agreement) অনুযায়ী, সংশ্লিষ্ট স্মার্টফোন ম্যানুফ্যাকাচারাররা হোম স্ক্রিন (Home Screen) থেকে গুগল সার্চ বার (Google Search Bar) এবং অন্যান্য গুগল কন্টেন্ট (Other Google Conetnts) সরাতে পারবে। পাশাপাশি আইমাডা চুক্তিতে ইন্ডিয়ান প্লেসমেন্ট এগ্রিমেন্ট (Indian Placement Agreement)-এর একটি আলাদা সেকশন (Section) রাখা হয়েছে, এর ফলে সংশ্লিষ্ট স্মার্টফোন নির্মাতা সংস্থা তাদের নিজস্ব অ্যাপ দিতে পারবে।

নতুন নিয়ম অনুযায়ী প্লে স্টোর (Play Store) বাধ্যতমূলকভাবে থাকবে। গুগল সার্চ (Google Search), ক্রোম (Chrome), ড্রাইভ (Drive), জিমেইল (Gmail), মিট (Meet), ম্যাপস (Maps), ইউটিউব মিউজিক (YouTube Music), গুগল ফটোস (Google Photos), ইউডিউব (YouTube), এবং গুগল প্লে মুভিজ ও টিভি (Google Play Movies and TV) – এই গুগল অ্যাপগুলি অপশনাল (Optional) থাকবে। অর্থাৎ সংশ্লিষ্ট স্মার্টফোন ম্যানুফ্যাকচারার চাইলে এই অ্যাপগুলি রাখতে পারে, আবার নাও রাখতে পারে।